
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1596 


30 Νοεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου Δημοσίου Δικαίου με την 
επωνυμία "Δημοτικός Οργανισμός Άθλησης Πολιτι¬ 
σμού και Περιβάλλοντος (ΔΟΑΠΠ)" στο Δήμο Ιωνίας 


Ν.Χίου. 1 

Τροποποίηση και συμπλήρωση του Ο.Ε.Υ. της Δημοτι¬ 
κής Επιχείρησης Ύδρευσης Αποχέτευσης Πάτρας. 2 
Σύσταση Νομικού Προσώπου Δημοσίου Δίκαιου με τίτλο 
"ΠΝΕΥΜΑΤΙΚΟ ΚΕΝΤΡΟ ΕΥΕΡΓΕΤΩΝ ΝΙΚ. Α. ΚΟ¬ 
ΝΤΟΥ - ΒΑΣ. Ε. ΒΑΣΙΛΑ ΔΗΜΟΥ ΠΑΡΓΑΣ". 3 

Τροποποίηση της 45/12.7.2000 απόφασης του Διοικητι¬ 
κού Συμβουλίου του Χρηματιστηρίου Αξιών Αθηνών 
Α.Ε. 4 


ΑΠΟΦΑΣΕΙ Σ 

Αριθ. 5958 (1) 

Σύσταση Νομικού Προσώπου Δημοσίου Δικαίου με την 
επωνυμία "Δημοτικός Οργανισμός Άθλησης Πολιτισμού 
και Περιβάλλοντος (ΔΟΑΠΠ)" στο Δήμο Ιωνίας Ν. Χίου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΒΟΡ. ΑΙΓΑΙΟΥ 

Έχοντας υπόψη: 

1. Τις διατάξεις α) του Ν.2503/97 β) του άρθρου 203 του 
Π.Δ.410/95. 

2. Τιςαρθ. 12 και 25/2001 αποφάσεις του Δημοτικού Συμ¬ 
βουλίου Ιωνίας. 

3. Την αριθ. 1483/29.10.97 (ΦΕΚ1010/Β/97) απόφαση του 
Γενικού Γραμματέα Περιφέρειας Βορ. Αιγαίου περί μεταβί¬ 
βασης δικαιώματος υπογραφής, αποφασίζουμε: 

Συστήνουμε Νομικό Πρόσωπο Δημοσίου Δικαίου με την 
επωνυμία "Δημοτικός Οργανισμός Άθλησης Πολιτισμού και 
Περιβάλλοντος (ΔΟΑΠΠ)" στο Δήμο Ιωνίας Ν. Χίου. 

Έδρα του ΔΟΑΠΠ Δήμου Ιωνίας είναι το Δημοτικό Διαμέ¬ 
ρισμα του Δήμου Νένητα. 

Σκοπός του ΔΟΑΠΠ Δ. Ιωνίας Ν. Χίου είναι: 

Α) Η μέσω κατάλληλων προγραμμάτων, ενεργειών και δρά¬ 
σεων, υποβοήθηση περαιτέρω ανόδου του πνευματικού και 
πολιτιστικού επιπέδου των κατοίκων του Δήμου Ιωνίας. 

Β) Η υποστήριξη, καλλιέργεια και προώθηση των καλών 
τεχνών της μουσικής παιδείας, του χορού και των τοπικών 
ηθών, εθίμων και παραδόσεων. 


Γ) Η καλλιέργεια και διάδοση όλων των μορφών άθλησης, 
κυρίως του μαζικού αθλητισμού και των δραστηριοτήτων 
που αποβλέπουν στην άσκηση του σώματος και του νου. 

Δ) Η ηθική και οικονομική υποστήριξη των Σχολείων, των 
Πολιτιστικών και Αθλητικών Σωματείων που εδρεύουν μέσα 
στα όρια του Δήμου Ιωνίας προκειμένου να διευκολυνθούν 
στο Πολιτιστικό, Αθλητικό και εν γένει κοινωνικό έργο που 
επιτελούν. 

Ε) Η αποτελεσματική προστασία, ανάδειξη και προβολή 
του φυσικού, δομημένου και πολιτισμικού περιβάλλοντος 
καθώς και η παροχή κάθε ηθικής και υλικής υποστήριξης σε 
άτομα, άτυπες ομάδες, Σωματεία και Σχολεία που δραστη¬ 
ριοποιούνται προς την ίδια κατεύθυνση. 

Οι παραπάνω σκοποί επιτυγχάνονται ιδίως με: 

1) Τη διοργάνωση ομιλιών, συζητήσεων, σεμιναρίων και συ¬ 
νεδρίων επιμορφωτικού, πνευματικού και πολιτιστικού περιε¬ 
χομένου, την έκδοση και κυκλοφορία βιβλίων και κάθε μορ¬ 
φής εντύπων και ηλεκτρονικών μέσων καθώς και με την υπο¬ 
βοήθηση, μέσω ηθικής και οικονομικής στήριξης των 
αντίστοιχων προσπαθειών και δράσεων ατόμων, άτυπων ομά¬ 
δων, Σχολείων και Σωματείων που εδρεύουν στο Δήμο Ιωνίας. 

2) Τη διοργάνωση κάθε μορφής ψυχαγωγικών και καλλιτε¬ 
χνικών εκδηλώσεων, την υλοποίηση προγραμμάτων εκμάθη¬ 
σης μουσικής, χορού, θεάτρου, ζωγραφικής, αγιογραφίας, 
γλυπτικής, χαρακτικής, κεραμικής, ξυλογλυπτικής, υφαντι¬ 
κής, φωτογραφίας και άλλων παραδοσιακών τεχνών καθώς 
και τη διοργάνωση σχετικών εκθέσεων έργων τέχνης. 

3) Τη συγκρότηση και λειτουργία χορωδιών, μουσικών 
τμημάτων και χορευτικών ομάδων, την διοργάνωση εκδη¬ 
λώσεων από αυτά και τη συμμετοχή τους σε διαγωνισμούς 
και ίθεϋναίε τόσο στην Ελλάδα όσο και στο εξωτερικό. 

4) Την ίδρυση και λειτουργία μονίμων εκθεσιακών χώρων 
έργων εικαστικών τεχνών, παραδοσιακών και άλλων ειδών 
λαϊκής τέχνης, βιβλιοθηκών, καθώς επίσης και την οικονο¬ 
μική στήριξη ανάλογων δραστηριοτήτων τοπικών Σχολείων 
και Σωματείων. 

5) Την υλοποίηση προγραμμάτων μαζικού Αθλητισμού για 
τους κατοίκους του Δήμου Ιωνίας και την ηθική και οικονο¬ 
μική στήριξη των τοπικών Αθλητικών Σωματείων και των 
Αθλητικών δραστηριοτήτων των Σχολείων. 

6) Την ίδρυση καιλειτουργίαγυμναστηρίων και χώρων μα¬ 
ζικής άθλησης καθώς και την οικονομική συμβολή και στή¬ 
ριξη των προσπαθειών των τοπικών Σχολείων και Σωματεί¬ 
ων, προκειμένου να συντηρήσουντους δικούς τους χώρους 
άθλησης ώστε να τίθενται συνεχώς σε κοινή χρήση. 

7) Τη δημιουργία δημοτικού φυτωρίου, την προστασία της 

τοπικής χλωρίδας και πανίδας και του θαλάσσιου περιβάλλο¬ 
ντος καθώς και την, μέσω επιστημονικών μελετών, διαχείρι¬ 
ση, προστασία ανάδειξη και αύξηση των Δημοτικών δασών. 

8) Την υλοποίηση προγραμμάτων ανακύκλωσης, εξοικο¬ 
νόμησης ηλεκτρικής ενέργειας και διάδοσης των ήπιων 
μορφών ενέργειας. 

9) Την έκδοση κάθε μορφής εντύπου (βιβλία, περιοδικά, φυλ¬ 
λάδια, χάρτες, ημερολόγια, αφίσες, φωτογραφίες κ.λπ.)κα- 
θώς και ηλεκτρονικών μέσων που θα καταγράφουν, θα προ¬ 
βάλλουν και θα αναδεικνύουν τον φυσικό πολιτισμικό, αρχιτε¬ 
κτονικό και άλλο πλούτο των περιοχών μας, συμβάλλοντας 
παράλληλα στην γενική προσπάθεια ευαισθητοποιώντας τον 
πληθυσμό για την ανάγκη προστασίας των διαφόρων οικοσυ¬ 
στημάτων, των μνημείων και των παραδοσιακών οικισμών και 
όλωντων στοιχείωνπου συνθέτουν την τοπική μας παράδοση. 

Πόροι του Νομικού προσώπου είναι: 

1) Ετήσια επιχορήγηση του Δήμου Ιωνίας ανερχόμενη 
10.000.000 τουλάχιστον, για κάθε έτος. 

2) Επιχορηγήσεις και κάθε άλλη παροχή του κράτους είτε 
προς το Νομικό Πρόσωπο απευθείας, είτε προς το Δήμο Ιω¬ 
νίας για το Νομικό τούτο πρόσωπο ή για τους σκοπούς που 
επιδιώκει. 

3) Κάθε είδους εισφορές, δωρεές, κληρονομιές και κλη¬ 
ροδοσίες. 

4) Εισπράξεις από το αντίτιμο των πραγμάτων ή των υπη¬ 
ρεσιών που παρέχει το νομικό πρόσωπο. 

5) Πρόσοδοι από την περιουσία του καθώς και από την 
περιουσία του Δήμου Ιωνίας που η χρήση της τυχόν θα εκ¬ 
χωρηθεί. 

6) Κάθε άλλη νόμιμη πρόσοδος. 

Ο Δήμος Ιωνίας θα παραχωρήσει στο εν λόγω ΝΠΔΔ τις 
εγκαταστάσεις που θα απαιτηθούν για τη λειτουργία του. 

Το νομικό πρόσωπο θα διοικείται από επταμελές διοικητι¬ 
κό Συμβούλιο, του οποίου τα μέλη ορίζονται με απόφαση 
του Δημοτικού Συμβουλίου Ιωνίας και αποτελείται από: 

1) Τον Πρόεδρο που θα είναι ο εκάστοτε Δήμαρχος ή Αντι- 
δήμαρχος ή Δημοτικός Σύμβουλος που θα ορίζει ο Δήμαρχος. 

2) Τρεις (3) Δημοτικούς Συμβούλους. 

3) Τρεις (3) πολίτες με ανάλογη επαγγελματική - κοινωνι¬ 
κή δραστηριότητα και ειδικές γνώσεις σχετικά με το σκοπό 
του ιδρύματος. 

Το νομικό πρόσωπο εκπροσωπείται στα δικαστήρια και σε 
κάθε αρχή από τον Πρόεδρο και όταν αυτός απουσιάζει ή 
κωλύεται από τον αντιπρόεδρο. 

Οι διατάξεις του Κώδικα Δήμων και Κοινοτήτων που ισχύ¬ 
ει εκάστοτε(άρθρο 203 Π.Δ. 410/95) εφαρμόζονται για τη 
διοίκηση και διαχείριση του νομικού προσώπου τη λειτουρ¬ 
γία του Διοικητικού Συμβουλίου και την εποπτεία, τους πό¬ 
ρους και εν γένει την οικονομική και διοικητική λειτουργία 
του νομικού προσώπου. 

Η γραμματειακή (διοικητικό προσωπικό) υποστήριξη του 
νομικού προσώπου θα γίνεται από δημοτικούς υπαλλήλους 
ή υπαλλήλους άλλων νομικών προσώπωντου Δήμου. Ηλο- 
γιστική και ταμειακή υποστήριξη θα γίνεται από τις αντί¬ 
στοιχες υπηρεσίες του Δήμου. 

Η απόφαση αυτή θα προκαλέσει δαπάνη στον προϋπολο¬ 
γισμό του Δήμου Ιωνίας τουλάχιστον 10.000.000 δρχ. ετη- 
σίως και για πέντε έτη. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Χίος, 7 Νοεμβρίου 2001 

Με εντολή Γενικού Γραμματέα Περιφέρειας 
Η Διευθύντρια 
Β. ΜΠΑΛΑΣΚΑ 


Αριθ. οικ. 19684 (2) 

Τροποποίηση και συμπλήρωση του Ο.Ε.Υ. της Δημοτικής 
Επιχείρησης Ύδρευσης Αποχέτευσης Πάτρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 1 και 7 του Ν. 1069/80. 

2. Την αριθμ. 241 Γ.Γ./18.8.1998 απόφασή μας (ΦΕΚ939 
τ.Β'/1.9.98) "περί μεταβίβασης αρμοδιοτήτων στον Γενικό 
Διευθυντή Περιφέρειας κ.λ.π.". 

3. Την αριθμ. 29777/24/9-1991 προηγούμενη απόφαση 
του Νομάρχη Αχαιός, περί έγκρισης του Οργανισμού Εσω¬ 
τερικής Υπηρεσίας της Δ.Ε.Υ.Α. Πάτρας, η οποία δημοσιεύ¬ 
τηκε στο ΦΕΚ 856/τεύχος Β'/18.10.1991. 

4. Την αριθμ. 80/29.5.2001 απόφαση του Διοικητικού Συμ¬ 
βουλίου της Δ.Ε.Υ.Α.Π., με την οποία τροποποιεί και συ¬ 
μπληρώνει τον Ο.Ε.Υ. της, καθώς και την όμοια με αριθμό 
525/16.7.2001 απόφαση του Δημοτικού Συμβουλίου Δήμου 
Πατρέων, με την οποία επιψηφίζειτην παραπάνω απόφαση, 
αποφασίζουμε: 

Εγκρίνουμε την αριθμ. 80/29.5.2001 απόφαση του Διοικη¬ 
τικού Συμβουλίου της Δ.Ε.Υ.Α. Πάτρας περί τροποποίησης 
του Οργανισμού Εσωτερικής Υπηρεσίας της Επιχείρησης, 
όπως πιο κάτω αναλυτικά αναφέρεται: 

1. Καταργείται το β' εδάφιο της παραγράφου 4 του άρθρου 
1 και προστίθεται παράγραφος 5, η οποία θα έχει ως εξής: 

"Η επιχείρηση μπορεί να αναθέτει την εκτέλεση συγκεκρι¬ 
μένου έργου σε τεχνικούς υπό τηνευρεία έννοια Π.Ε., Τ.Ε., 
και Δ.Ε., με την σύναψη συμβάσεως μισθώσεως έργου. Οι 
απασχολούμενοι στην Επιχείρηση με σύμβαση μισθώσεως 
έργου δεν μπορεί να υπερβαίνουν σε αριθμό τους είκοσι". 

2. α. Ο τίτλος του άρθρου 15 συμπληρώνεται και θα έχει 
ως εξής: 

"ΠΡΟΣΛΗΨΗ ΠΡΟΣΩΠΙΚΟΥ ΜΕ ΣΥΜΒΑΣΗ ΕΡΓΑΣΙΑΣ 
ΟΡΙΣΜΕΝΟΥ ΧΡΟΝΟΥ ΚΑΙ ΑΝΑΘΕΣΗ ΕΚΤΕΛΕΣΗΣ ΣΥΓΚΕ¬ 
ΚΡΙΜΕΝΟΥ ΕΡΓΟΥ". 

β. Στο άρθρο 15 προστίθενται παράγραφοι (δ), (ε), (στ) 
και (ζ) των οποίων το περιεχόμενο θα έχει όπως παρακάτω: 

"δ) Της ανάθεσης εκτέλεσης συγκεκριμένου έργου ή συ¬ 
γκεκριμένων έργων με σύμβαση μισθώσεως έργου θα 
προηγείται απόφαση του Δ.Σ., στην οποία θα αιτιολογείται 
η ανάγκη συνάψεως συμβάσεως μισθώσεως έργου, θα κα¬ 
θορίζονται το περιεχόμενο της προκήρυξης, τα απαιτούμε- 
να προς υποβολή δικαιολογητικά των υποψηφίων, τα προ¬ 
σόντα των υποψηφίων και τα κριτήρια επιλογής αυτών. 

ε) Στο ελάχιστο περιεχόμενο της προκήρυξης θα περι¬ 
λαμβάνεται το υπό ανάθεση συγκεκριμένο έργο, ο αριθμός 
των προσώπων που θα απασχοληθούν, το χρονικό διάστη¬ 
μα που απαιτείται για την ολική ή τμηματική παράδοση του 
έργου, το ποσό της αμοιβής, ο τόπος εκτέλεσης του έργου 
και τα δικαιώματα και οι υποχρεώσεις των συμβαλλομένων 
μερών. Η επιλογή των υποψηφίων θα ενεργείται από το Δ.Σ. 

στ) Με βάση την απόφαση του Δ.Σ. θα καταρτίζεται η σύμ¬ 
βαση μεταξύ του αρμοδίου οργάνου της Επιχείρησης και 
του επιλεγέντος για την εκτέλεση του συγκεκριμένου έρ¬ 
γου, η οποία θα διέπεται από τις διατάξεις της κείμενης νο¬ 
μοθεσίας και τους όρους που καθορίζει το Δ.Σ. 

Σε περίπτωση μη προσέλευσης του επιλεγέντος για υπογρα¬ 
φή της σχετικής συμβάσεως εντός της καθοριζομένης από το 
Δ.Σ. προθεσμίας θα καλείται ο πρώτος αναπληρωματικός. 

ζ) Εκτός των διατάξεων των παρ. (δ), (ε) και (στ) για την 
ανάθεση εκτέλεσης συγκεκριμένου έργου θα λαμβάνονται 
υπόψιν και οι σχετικές διατάξεις νόμων, όπως ισχύουν κάθε 
φορά, για την σύναψη συμβάσεων μισθώσεως έργου. 

Κατά τα λοιπά ισχύει η αριθμ 29777/24.9.1991 απόφαση. 

Από τη δημοσίευση της παρούσας στο ΦΕΚ δεν προκαλεί- 
ται δαπάνη σε βάρος του κρατικού προϋπολογισμού, αλλά σε 
βάρος του ισχύοντος προϋπολογισμού της Δ.Ε.Υ.Α. Πάτρας, 
το ύψος της οποίας δεν μπορεί να προσδιοριστεί επακριβώς. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πάτρα, 7 Νοεμβρίου 2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 
-♦- 

Αριθ. 7144 (3) 

Σύσταση Νομικού Προσώπου Δημοσίου Δίκαιου με τίτλο 
"ΠΝΕΥΜΑΤΙΚΟ ΚΕΝΤΡΟ ΕΥΕΡΓΕΤΩΝ ΝΙΚ. Α. ΚΟΝΤΟΥ- 
ΒΑΣ. Ε. ΒΑΣΙΛΑ ΔΗΜΟΥ ΠΑΡΓΑΣ". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 11 κ'26τουΝ.2130/93 "τροπο¬ 
ποίηση και συμπλήρωση διατάξεων της Περιφερειακής Διοί¬ 
κησης, του κώδικα της Ελληνικής Ιθαγένειας, του δημοτικού 
και κοινοτικού κώδικα, των διατάξεων για τις προσόδους των 
οργανισμών Τοπικής Αυτ/σης και άλλες διατάξεις". 

2. Τις διατάξειςτου άρθρου 2του Ν.2307/95 "Προσαρμογή 
Νομοθεσίας αρμοδιότητας Υπουργείου Εσωτερικών στις 
διατάξεις για τη Νομαρχιακή Αυτ/ση και άλλες διατάξεις". 

3. Τις διατάξεις των άρθρων 1 κ' 7 του Ν.2503/97 "Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για την Τοπική Αυτ/ση κ' άλλες διατάξεις". 

4. Τις διατάξεις του άρθρου 203 του Π.Δ/τος 410/95 
(Δ.Κ.Κ.). 

5. Την αριθ. 2100/30.7.1998 απόφαση του Γεν. Γραμμα¬ 
τέα Περιφέρειας Ηπείρου περί "τοποθέτησης Προϊσταμέ¬ 
νων Οργανικών μονάδων-τμημάτων των Δ/νσεων Περιφέ¬ 
ρειας Ηπείρου". 

6. Την αριθμ. 20921/19.9.2001 (ΦΕΚ 1271/Β/2001) από¬ 
φαση του Γεν. Γ ραμματέα Περιφέρειας Ηπείρου περί "Με¬ 
ταβίβασης αρμοδιοτήτων και παροχή εξουσιοδότησης 
υπογραφής αποφάσεων, εγγράφων κλπ. Με εντολή Γενι¬ 
κού Γραμματέα Περιφέρειας στο Γενικό Δ/ντή, στο Δ/ντή 
και στους Πρ/νους των Τμημάτων της Δ/νσης Τοπικής 
Αυτ/σης και Διοίκησης των Νομών, εκτός της έδρας της Πε¬ 
ριφέρειας". 

7. Την αριθ. 123/2001 απόφαση του Δημοτικού Συμβουλίου 
Πάργας περί "Σύστασης Νομικού Προσώπου Δημοσίου Δι¬ 
καίου με τίτλο "ΠΝΕΥΜΑΤΙΚΟ ΚΕΝΤΡΟ ΕΥΕΡΓΕΤΩΝ ΝΙΚ. Α. 
ΚΟΝΤΟΥ - ΒΑΣ. Ε. ΒΑΣΙΛΑ ΔΗ ΜΟΥ ΠΑΡΓΑΣ", αποφασίζουμε: 

1. Συστήνουμε στο Δήμο Πάργας, Νομικό πρόσωπο Δημο¬ 
σίου Δικαίου με τίτλο "ΠΝΕΥΜΑΤΙΚΟ ΚΕΝΤΡΟ ΕΥΕΡΓΕΤΩΝ 
ΝΙΚ. Α. ΚΟΝΤΟΥ-ΒΑΣ. Ε. ΒΑΣΙΛΑ ΔΗΜΟΥ ΠΑΡΓΑΣ", το οποίο 
θα στεγάζεται, σε δημοτικό ακίνητο επί της οδού Σπ. Λιβαδά. 

2. Σκοπός του "Πνευματικού Κέντρου Δήμου Πάργας" είναι: 

Η Πνευματική ανύψωση, κοινωνική διάπλαση, ψυχαγώγη- 

ση, ανάπτυξη, βελτίωση και σύσφιξη των φιλικών σχέσεων 
και αλληλεγγύης μεταξύ των δημοτών, καθώς και η ανά¬ 
πτυξη κοινωνικής, εθνικής, επιμορφωτικής δραστηριότη¬ 
τας και ενημέρωσηςτων δημοτών σε όλους τους τομείς της 
επιστήμης, εικαστικών τεχνών, ιστορίας και πολιτισμού μέ¬ 
σω μελέτης, προβολής και εκτέλεσης συναφών πνευματι¬ 
κών προγραμμάτων, που θα συμβάλουν στην εν γένει πολι¬ 
τιστική ανάπτυξη των δημοτών. 

Στο Πνευματικό Κέντρο Δήμου Πάργας "για την επίτευξη 
των πιο πάνω σκοπών θα λειτουργήσει, Δημοτική Βιβλιοθή¬ 


κη αίθουσα έκθεσης έργων τέχνης και διαλέξεων. Στα πλαί¬ 
σια των δραστηριοτήτων του επίσης εντάσσεται, η οργάνω¬ 
ση επιμορφωτικών και ψυχαγωγικών εκδρομών, διαλέξεων, 
θεατρικών παραστάσεων, κινηματογραφικών προβολών, 
μουσικών εκδηλώσεων, καθώς και δημόσιας εκδήλωσηςτου 
Δήμου, η λειτουργία πινακοθήκης, χορωδίας θεατρικού ομί¬ 
λου, φιλαρμονικής μουσικής, λαογραφικού μουσείου, κινη¬ 
ματογραφικής λέσχης". 

Για την εκτέλεση των ανωτέρω προβλεπομένων δραστη¬ 
ριοτήτων και όσων αναπτυχθούν εν καιρώ, χωρίς να προβλέ- 
πονται σήμερα ρητά, οι οποίες όμως θα βρίσκονται σε συμ¬ 
φωνία μετους σκοπούςτου Νομικού Προσώπου, θα ιδρύεται 
ιδιαίτερο τμήμα, ο κανονισμός λειτουργίας του οποίου, θα 
ψηφιστεί με απόφαση του Δημοτικού Συμβουλίου. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου Πάργας 2.000.000 
δρχ. περίπου. 

β) Κρατική Επιχορήγηση. 

γ) Κάθε είδους εισφορά, δωρεά, κληρονομιά και κληρο¬ 
δοσία από κάθε φυσικό ή νομικό πρόσωπο. 

δ) Εισπράξεις από τις παρεχόμενες υπηρεσίες ή πωλού- 
μενα αντικείμενα. 

ε) Τυχόν έσοδα από την εκμετάλλευση της δικής του κι¬ 
νητής και ακίνητης περιουσίας. 

4. Η Διοίκηση του Πνευματικού Κέντρου Δήμου Πάργας, 
αποτελείται από επταμελές Συμβούλιο, το οποίο απαρτίζε¬ 
ται από επτά (7) τακτικά με ισάριθμα αναπληρωματικά μέλη 
από τους εξής: 

α) τον εκάστοτε Δήμαρχο του Δήμου, με αναπληρωτή τον 
Αντιδήμαρχο, 

β) τον Πρόεδρο του Δημοτικού Συμβουλίου, με αναπλη¬ 
ρωτή τον Αντιπρόεδρο, 

γ) τον Αρχηγό της Αξιωματικής Αντιπολίτευσης, με ανα¬ 
πληρωτή ένα Δημοτικό Σύμβουλο, 

δ) τον εκάστοτε Λυκειάρχη με αναπληρωτή τον εκάστοτε 
Γ υμνασιάρχη, 

ε) ένα Δημοτικό Σύμβουλο με αναπληρωτή ένα Δημοτικό 
Σύμβουλο, 

ζ) δύο (2) ιδιώτες εκπρόσωποι των Γ ραμμάτων, με τους 
αναπληρωτέςτους, με υπόδειξη του Δημοτικού Συμβουλίου. 

Η θητεία των μελών του Διοικητικού Συμβουλίου, θα ακο- 
λουθείτην θητεία της Δημοτικής Αρχής και θα λήγει μόνο με¬ 
τά την εκλογή των νέων μελών, από την νέα Δημοτική Αρχή. 

Πρόεδρος του Διοικητικού Συμβουλίου θα εκλέγεται ένας 
έκτων μελών του. 

Το αξίωμα του μέλους του Διοικητικού Συμβουλίου είναι 
τιμητικό και άμισθο. 

Αναφορικά με τα θέματα έκπτωσης, παραίτησης, αντικα- 
τάστασηςτων μελώντου Διοικητικού Συμβουλίου, εφαρμό¬ 
ζονται οι σχετικές διατάξεις του Δημοτικού και Κοινοτικού 
Κώδικα. Στην περίπτωση της παραίτησης, αυτή υποβάλλε¬ 
ται στο Δημοτικό Συμβούλιο, το οποίο και αποφασίζει για 
την αποδοχή ή όχι. Για την αντικατάσταση ιδιώτη - μέλους 
του Δ.Σ. του Πνευματικού Κέντρου, για λόγους ανεπάρκει¬ 
ας ή άλλους απαιτείται η υποβολή στο Δ.Σ. ειδικής απόλυτα 
αιτιολογημένης απόφασηςτου Δ.Σ. που έχει παρθεί με πλει- 
οψηφία τουλάχιστον τεσσάρων μελών του. 

Η απόφαση του Δημοτικού Συμβουλίου με τον ορισμό των 
μελών κοινοποιείται από τον Δήμαρχο ή το Δημοτικό Σύμ¬ 
βουλο που είναι Πρόεδρος του Δ.Σ. του Πνευματικού Κέ¬ 
ντρου, μετά την έγκρισή της, από τη Δ/νση Τοπικής Αυτ/σης 
και Δ/σης Ν. Πρέβεζας, μέσα σε δέκα (10) ημέρες από την 
κοινοποίηση. Ο Πρόεδρος του Δ.Σ. του Πνευματικού Κέ¬ 
ντρου, συγκαλεί σε συνεδρίαση τους ορισθέντες και προτα- 
θέντες κατά την οποία το Δ.Σ. εκλέγει ένα από τα μέλη του, 
σαν Αντιπρόεδρο, ένα σαν Γ ραμματέα και ένα σαν Ταμία. 

5. Το Νομικό πρόσωπο εκπροσωπείται στα δικαστήρια και 
σε κάθε αρχή από τον Πρόεδρο, του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

6. Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του, η οποία ανέρ¬ 
χεται στο ποσό των 2.000.000 δρχ. περίπου, ετησίως. 

Η απόφαση αυτή να δημοσιευθεί στην εφημερίδα της Κυ- 
βερνήσεως. 

Πρέβεζα, 12 Νοεμβρίου 2001 

Με εντολή Γενικού Γραμματέα Περιφέρειας 
Η Αναπληρώτρια Διευθύντρια 
Μ. ΠΙΠΙΛΙΔΟΥ 
-♦- 

Απόφαση Αριθ. 81 (4) 

Τροποποίηση της 45/12.7.2000 απόφασης του Διοικητικού 
Συμβουλίου του Χρηματιστηρίου Αξιών Αθηνών Α.Ε. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 29.11.2001) 

Έχοντας υπόψη τις διατάξεις: 

1. Του άρθρου 17 του Ν. 2324/95 όπως ισχύει. 

2. Του άρθρου 1 παρ. 7του Ν. 2651/98 όπως ισχύει. 

3. Του άρθρου 23 του Ν.2324/1995. 

4. Της απόφασης με αριθμό 18/99 του Δ.Σ. του Χ.Α.Α, 
όπως ισχύει. 

5. Της απόφασης με αριθμό 57/2000 του Δ.Σ. του Χ.Α.Α 
όπως ισχύει. 

6. Την ανάγκη καθορισμού του τρόπου προσαρμογής της 
τιμής των μετοχών, λόγω εταιρικών γεγονότων. 

7. Της απόφασης με αριθμό 45/2000 του Δ.Σ. του Χ.Α.Α. 
όπως ισχύει, αποφασίζει: 

Όπως η απόφαση με αριθμό 45/12.7.2000 όπως ισχύει 
τροποποιηθεί ως εξής: 

1. Στην παράγραφο 1.1 "ΚΑΤΑΒΟΛΗ ΜΕΤΡΗΤΩΝ" της 
απόφασης 45/2000 προστίθεται μετά τον τύπο (2) και την 
επεξήγησή του η εξής φράση: 

"Σε περίπτωση που στον τύπο (2)Τπ > Τκ, τότε δεν πραγ¬ 
ματοποιείται προσαρμογή της τιμής της μετοχής." 

Στο τέλος της παραγράφου 1.1 προστίθεται νέο εδάφιο 
ως εξής: 

"Σε περίπτωση που στοντύπο (3)Δ < 0, λόγω περιορισμού 
του ηλεκτρονικού συστήματος συναλλαγών ΟΑΣΗΣ, η τιμή 
εκκίνησης διαπραγμάτευσηςτου δικαιώματος ισούται με την 
μικρότερη δυνατή τιμή σε Ευρώ, δηλαδή Δ = 0,01 Ευρώ." 

2. Στην παράγραφο 1.3 "ΕΚΔΟΣΗ ΜΕΤΑΤΡΕΨΙΜΟΥ ΟΜΟ¬ 
ΛΟΓΙΑΚΟΥ ΔΑΝΕΙΟΥ" διαγράφεται η τελευταία φράση: 

"Ακολούθως, δεν διαπραγματεύονται στο Χ.Α.Α. δικαιώ¬ 
ματα για το δάνειο αυτό." 

και προστίθεται νέο εδάφιο ως εξής: 

"Σε περίπτωση που στοντύπο (7) Δ < 0, λόγω περιορισμού 
του ηλεκτρονικού συστήματος συναλλαγών ΟΑΣΗΣ, η τιμή 
εκκίνησης διαπραγμάτευσης του δικαιώματος ισούται με την 
μικρότερη δυνατή τιμή σε Ευρώ, δηλαδή Δ = 0,01 Ευρώ." 

3. Στην παράγραφο 1.4.1 "Συνδυασμένη Αύξηση του Με¬ 
τοχικού Κεφαλαίου με Καταβολή Μετρητών & Διανομή Δω¬ 
ρεάν Μετοχών" προστίθεται μετά τον τύπο (8) και την επε¬ 
ξήγησή του η εξής φράση: 

"Σε περίπτωση που στοντύπο (8) Τπ > Τκ, τότε δεν πραγ¬ 
ματοποιείται προσαρμογή της τιμής της μετοχής." 

4. Στην παράγραφο 1.4.2.1 "Η μια κατηγορία μετοχών δεν 
συμμετέχει στην άλλη" προστίθεται μετά τον τύπο (9) και 
την επεξήγησή του η εξής φράση: 


"Σε περίπτωση που στοντύπο (9) Τπ > Τκ, τότε δεν πραγ¬ 
ματοποιείται προσαρμογή της τιμής της μετοχής." 

Στο τέλος της παραγράφου 1.4.2.1 προστίθεται νέο εδά¬ 
φιο ως εξής: 

"Σε περίπτωση που στοντύπο (10) Δ < 0, λόγω περιορισμού 
του ηλεκτρονικού συστήματος συναλλαγών ΟΑΣΗΣ, η τιμή 
εκκίνησης διαπραγμάτευσηςτου δικαιώματος ισούται με την 
μικρότερη δυνατή τιμή σε Ευρώ, δηλαδή Δ = 0,01 Ευρώ." 

5. Στην παράγραφο 1.4.2.2 "Η μια κατηγορία μετοχών 
συμμετέχει στην άλλη" προστίθεται μετά τους τύπους (11α) 
& (11 β) και την επεξήγησή τους η εξής φράση: 

"Σε περίπτωση που στους τύπους (11 α) και (11 β) Τπ λ > Τκ λ 
ή/και Τπ ρ > Τκ ρ , τότε δεν πραγματοποιείται προσαρμογή 
της τιμής της μετοχής." 

Στο τέλος της παραγράφου 1.4.2.2 προστίθεται νέο εδά¬ 
φιο ως εξής: 

"Σε περίπτωση που στους τύπους (12α) και (12β) Δ λ < 0 
ή/και Δ ρ < 0, λόγω περιορισμού του ηλεκτρονικού συστή¬ 
ματος συναλλαγών ΟΑΣΗΣ, η τιμή εκκίνησης διαπραγμά¬ 
τευσης του δικαιώματος ισούται με την μικρότερη δυνατή 
τιμή σε Ευρώ, δηλαδή Δ = 0,01 Ευρώ." 

6. Στην παράγραφο 3.1 "ΙΔΙΩΤΙΚΗ ΤΟΠΟΘΕΤΗΣΗ" προ¬ 
στίθεται μετά τον τύπο (15) και την επεξήγησή του η εξής 
φράση: 

"Σε περίπτωση που στοντύπο (15) Τπ > Τκ, τότε δεν πραγ¬ 
ματοποιείται προσαρμογή της τιμής της μετοχής." 

7. Στην παράγραφο 3.2 "ΜΕΤΑΤΑΞΗ ΕΤΑΙΡΙΑΣ ή ΑΥΞΗΣΗ 
ΤΟΥ ΜΕΤΟΧΙΚΟΥ ΚΕΦΑΛΑΙΟΥ ΜΕ ΔΗΜΟΣΙΑ ΕΓΓΡΑΦΗ" 
προστίθεται μετά τον τύπο (17) και την επεξήγησή του η 
εξής φράση: 

"Σε περίπτωση που στον τύπο (17) Τπ > Τκ, τότε δεν 
πραγματοποιείται προσαρμογή της τιμής της μετοχής." 

8. Στην παράγραφο 4.1 "ΑΠΟΡΡΟΦΗΣΗ ΜΗ ΕΙΣΗΓΜΕ¬ 
ΝΗΣ ΑΠΟ ΕΙΣΗΓΜΕΝΗ ΕΤΑΙΡΙΑ" προστίθεται μετά τους τύ¬ 
πους (18α) & (18β) και την επεξήγησή τους η εξής φράση: 

"Σε περίπτωση που στους τύπους (18α) και (18β) Τπ > Τκ, 
τότε δεν πραγματοποιείται προσαρμογή της τιμής της με¬ 
τοχής." 

Στο τέλος της παραγράφου 4.1 προστίθεται νέο εδάφιο 
ως εξής: 

"Οιτύποι (18α) και (18β) ισχύουν και στην περίπτωση που 
μια εισηγμένη εταιρία συγχωνεύεται με απορρόφηση μιας 
άλλης εισηγμένης εταιρίας και η απορροφώμενη εταιρία τε¬ 
λεί υπό καθεστώς αναστολής για χρονικό διάστημα άνω των 
τριών (3) μηνών." 

9. Στην παράγραφο 4.2 "ΑΠΟΡΡΟΦΗΣΗ ΕΙΣΗΓΜΕΝΗΣ 
ΑΠΟ ΕΙΣΗΓΜΕΝΗ ΕΤΑΙΡΙΑ" προστίθεται μετάτοντύπο (19) 
και την επεξήγησή του η εξής φράση: 

"Σε περίπτωση που στον τύπο (19) Τπ > ΤκΣ, τότε δεν 
πραγματοποιείται προσαρμογή της τιμής της μετοχής." 

10. Προστίθεται νέα παράγραφος 5 στην θέση της κα- 
ταργηθείσας με την απόφαση 59/16.2.2001 του Δ.Σ. του 
ΧΑΑ ως εξής 

"5. ΜΕΙΩΣΗ ΜΕΤΟΧΙΚΟΥ ΚΕΦΑΛΑΙΟΥ" 

"5.1 ΑΚΥΡΩΣΗ ΙΔΙΩΝ ΜΕΤΟΧΩΝ",: 

"Στην περίπτωση μείωσης του μετοχικού κεφαλαίου λόγω 
ακύρωσης μετοχών που κατέχει η ίδια η εισηγμένη στο 
Χ.Α.Α. εταιρία, τότε δεν πραγματοποιείται προσαρμογή της 
τιμής της μετοχής". 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Νοεμβρίου 2001 
Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




